এখানকার মাটি ও মানুষের ৯৯% ই বাংলা চরিত্র সম্পন্ন। তাই এদেশ বাংলাদেশ নামে ভূষিত। এর ৯৯% মানুষ বাঙ্গালী, এই বাংলা চরিত্র গঠন করেছে বাংলাভাষা, লিপি, সংস্কৃতি, আচার, আচরণ, অভ্যাস ও প্রকৃতি। এখানে প্রকট কোন ভিন্নতা নেই। মাত্র ১০% ভূমি পাহাড় বন ও হ্রদ সম্বলিত, খানেক ভিন্ন প্রকৃতির আকর যা বৃহাদাংশে বসতিহীন জাতীয় সম্পদ। এর ক্ষুদ্রাংশে বাস করে জাতীয় জনতার অবাঙ্গালী লোক, যারা মূলতঃ বহিরাগত এবং সর্বাধিক বৃটিশ আমলের শরণার্থী। এদেরও এক বৃহদাংশ আঞ্চলিক বাংলা ভাষাভাষী এবং সংস্কার, সংস্কৃতি, আচার-আচরণ, অভ্যাস, নাম উপাধি, পোষাক অলংকারে যমজ বাঙ্গালী। এরা চাকমা ও তঞ্চঙ্গ্যা নামে অভিহিত। এরা নিজেদের বাঙ্গালী স্বীকার করে না। এই অস্বীকৃতি রাজনৈতিক। আঞ্চলিক ক্ষমতা লাভের লক্ষ্যে এরা প্রতিবেশী অবাঙ্গালীদের সাথে মৈত্রী গড়ে নিয়েছে, যারা ভিন্ন ভাষা ও সংস্কৃতির ধারক।